section_heading: Uređaji za opskrbljivanje zrakom
paragraph_text: Budući da je temperatura ulaznog zraka bitan čimbenik stupnja iskorištenja peći, teži se što višim temperaturama zraka. Tako se prije zrak za visoke peći zagrijavao samo do 800&nbsp;°C, a za postizavanje velikih učinaka visokih peći zrak se danas grije na temperaturu od oko 1300&nbsp;°C. Zbog toga su za pripremu zraka potrebnog u suvremenim visokim pećima nužna vrlo učinkovita postrojenja za kompresiju i za zagrijavanje.